Viborger Samler, 1846-07-30
Nyeste Postefterretninger. Nordamerica. Paketskibet "Montezuma, bringer Efterretninger fra New-York af 2den Juli. Man venter at Præsident Polk vil i et specielt Budskab opfordre Congressen til at udstede Kaperbreve. Dette Andragende skal være begrundet paa en fra den americanske Consul i Rio Regjeringen i Washington tilstillet Beretning, ifølge hvilken Vandene ved den brasilianske Kyst foruroliges af Fribyttere under mexicansk Flag, som allerede have anholdt et engelsk Skib. Det er imidlertid saare vanskeligt at begribe, hvorledes man vil kunne afhjælpe de Ulemper, som Fribyttere foraarsage, ved at lade nye Bander af Fribyttere slippe løs for at lægge Hindringer i Veien for Handelsforbindelserne. Efter et andet, ingenlunde sikkert Rygte, skulle Præsident Polk og hans Cabinet, efter de catholske nordamericanske Biskoppers Exempel, have besluttet sig til at sende til Mexico nogle Medlemmer af Jesuiterordenen, dog uden diplomatisk Characteer, for om muligt atter at gjenoprette Freden, hvis Behageligheder, de stedse voxende Krigsomkostninger allerede synes at have gjort ret indlysende. – Tarifdebatten er ikke endt. Saasnart Afstemningen har fundet Sted, vil, saa hedder, det, det Andragende vorde stillet i Repræsentanternes Huus at befuldmægtige Regjeringen til at udstede Skatkammerbeviser til et Beløb af 13 Mill. Dollars eller til et Laan, af et ligesaa stort Beløb. Dog vil denne Sum i Forening med de allerede forbrugte 10 Mill. Dollars ingenlunde være tilstrækkelig til at dække dette Aars overordentlige Udgifter. – Jfølge Beretninger fra Krigsskuepladsen af 20de Juni har det under Oberst Wilson detascherede Corps besat den lille mexicanske Stad Reynosa, der var forladt af de mexicanske Tropper. For Veracru; laae den 8de Juni to americanske Dampfregatter, der blokerede Staden. Fra Hovedstaden, Mexico meldes, at Paredes virkelig er tilsinds at overtage Commandoen over den mexicanske Hær ved Grændsen. Udfører Præsidenten denne Beslutning, vil han neppe som Præsident atter drage ind i Hovedstaden, thi næsten den halve Deel af Landet har reist sig imod ham. Jnsurrectionen i Mazatian gjør Fremskridt: Sonora er i aaben Opstand; i Veracruz er Utilfredsheden saa stor, at endog flere Stykker svært Skyts, som vare opplantede i det af Americanerne truede Fort St. Juan de Ullon, ere bragte ind i Staden; i Tampico hersker stor Gjæring, og i Guadalaxara har en Deel af Tropperne, under DonJose Maria Tune, stormet Gouverneurens Bolig og tvunget de under General Dugues Commando staaende Regjeringstropper til at drage bort. Jnsurgenterne have proclameret Santa Anna som Præsident; de forlange en ny Kongres, hvis Medlemmer skulle vælges efter Valgloven fra 1824. Den nye Gouverneur i Guadalaxara lover i sin Embedseed af yderste Kræfter at arbeide paa at undertrykke Nordamericanernes infame Usurpation. Ostindien. Fra Ludianah meldes en skrækkelig Ulykke, som har rammet det der stationerede britiske Jnfanterieregiment. Den 20de Mai, om Aftenen, styrtede nemlig under en frygtelig Storm den nylig opbyggede Regimentscaserne ind og begravede under sine Ruiner 45. Soldater, 14 Koner og 20 Børn; 115 Soldater, 4 Koner og 4 Børn ere tildeels haardt saarede.